《上故相留公 其一》
宋代·汪梦斗

苍天有意不能违，行迈心摇赋黍离。弼既遭艰寻罢政，质如在位必迟疑。

身逢今日多休问，事在当年偶少思。缘是庚申轻放入，力争不似甲辰时。

作者简介：梦斗字玉南，号杏山，绩溪人。理宗景定二年（一二六一）魁江东漕试，授江东制置司干官。度宗咸淳间为史馆编校，以事弃官归。宋亡，不仕。[1] 有北游集。后从事讲学以终。汪梦斗诗，以影印文渊阁《四库全书·北游集》为底本，校以明隆庆三年汪廷佐刊《北游诗集》（简称明刊本）。新辑集外诗附于卷末。